CPALL รอด! ศาลอุทธรณ์ยกฟ้อง กรณีเทนเดอร์ฯหุ้น MAKRO
CPALL รอด! ศาลอุทธรณ์ยกฟ้อง กรณีเทนเดอร์ฯหุ้น MAKRO
14 ก.ค. 2559

นายสุพจน์ ชิตเกษรพงศ์ เลขานุการบริษัท บริษัท ซีพี ออลล์ จำกัด (มหาชน) หรือ CPALL เปิดเผยว่า ตามที่บริษัทยื่นอุทธรณ์คำพิพากษาของศาลชั้นต้น (ศาลแพ่งกรุงเทพใต้) ต่อศาลอุทธรณ์เมื่อวันที่ 19 มิ.ย.58 ในคดีความแพ่งที่เซนริเกน มาสเตอร์ ฟันด์ ฟ้องร้องค่าเสียหายจากบริษัท โดยศาลได้มีคำพิพากษาให้บริษัทชำระคาเสียหายเป็นจำนวนเงิน 104,727,990 บาท ซึ่งเป็นค่าเสียหายจากการคิดอัตราแลกเปลี่ยนของราคาหุ้นเกี่ยวกับการทำคำเสนอซื้อหุ้นใน บมจ.สยามแม็คโคร (MAKRO) นั้น
ล่าสุดวันนี้(13 ก.ค.59) ศาลแพ่งกรุงเทพใต้ได้อ่านคำพิพากษาของศาลอุทธรณ์ในคดีดังกล่าว โดยศาลอุทธรณ์ได้มี คำพิพากษายกฟ้องโจทก์ เนื่องจากบริษัทฯ ไม่ได้ฝ่าฝืนกฎหมายและกฎเกณฑ์ที่เกี่ยวข้อง และไม่ได้มีการกระทำละเมิดต่อโจทก์ ตามที่โจทก์ฟ้อง ดังนั้น บริษัทจึงไม่มีภาระในการชำระคาเสียหายเป็นจำนวนเงิน 104,727,990 บาท ให้แก่โจทก์ ตามคำพิพากษาของศาลแพ่งกรุงเทพใต้ ในสวนที่เกี่ยวกับการดำเนินการทางคดีต่อไป
หากโจทก์ มิได้ยื่นฎีกาตามขั้นตอนและระยะเวลาที่กฎหมายกำหนด คดีนี้จะถือว่าถึงที่สุด แต่หากโจทก์ยื่นฎีกาต่อศาลฎีกาคดีนี้ก็จะเข้าสู่กระบวนการพิจารณาของศาลฎีกาต่อไป